Johan Fredrik Winter Jakhelln

Johan Fredrik (Fritz) Winter Jakhelln (født 16. juni 1876 i Bodø, død 6. mai 1973) var en norsk diplomat.

Etter examen artium 1894 og juridisk embetseksamen cand.jur. 1899, var han sekretær ved det svensk-norske generalkonsulatet i Hamburg 1900, attaché ved legasjonen i Paris 1901 samt Brussel og Haag, før han i 1903 tjenestegjorde i Utenriksdepartementet i Stockholm frem til unionsoppløsningen i 1905. Deretter tjenestegjorde han som chargé d'affaires i St. Petersburg, den gang var hovedstaden i Russland. I 1906 ble han legasjonsskretær ved Parislegasjonen. Året etter var han legasjonssekretær ved legasjonen i London. Han var legasjonssekretær i St. Petersburg fra 1909 til 1917. Etter den russiske revolusjonen i 1917 tjenestegjorde han i et år som legasjonsråd i Paris før han i åerioden 1921-1924 var stasjonert i Moskva. 

I 1924 forflyttet han seg til Sør-Amerika, først som chargé d'affaires, sendemann og generalkonsul i Rio de Janeiro, som den gang huset Norges legasjon med sideakkreditering til Montevideo i Uruguay og Asunción i Paraguay. 

Fra 1927 til 1936 var han sendemann til Finland med Estland, Litauen og Latvia som sideakkrediteringer, før han avsluttet tjenesten utenlands med stasjonering ved legasjonen i Lisboa fra 1936 til 1946. 

Han ble i 1924utnevnt til kommandør med stjerne av St. Olavs Orden og hadde flere utenlandske ordner.

Han var sønn av Bodø-kjøpmann Carl Johan Jakhelln (1827–1902) og Anne Elise Nørregaard (1837-1913). Selv giftet han seg med Josefine Couderchet (1883–1961). Deres sønn Carl Johan Fredrik Jakhelln (1914–1987) ble også diplomat.

Se også
 Jakhelln (slekt)

Referanser 

Norske ambassadører
Norges ambassadører til Brasil
Norges ambassadører til Uruguay
Norges ambassadører til Paraguay
Norges ambassadører til Finland
Norges ambassadører til Estland
Norges ambassadører til Latvia
Norges ambassadører til Litauen
Norges ambassadører til Portugal
Personer fra Bodø kommune
Kommandører av St. Olavs Orden
Jakhellnslekten